Waarnemende polisiekommissaris aangestelLt.genl. Lesetja Mothiba, nuwe waarnemende nasionale polisiekommissaris (Foto: SAUK) Pres. Jacob Zuma het Donderdag lt.genl. Lesetja Mothiba met onmiddellike effek as waarnemende nasionale polisiekommissaris aangestel. Lt.genl. Khomotso Phahlane se waarnemende amp het vandag, 1 Junie 2017, verstryk. Die president het lt.genl. Phahlane bedank vir die leierskap van die polisie tydens sy waarnemende termyn. Mothiba is tans die polisie se afdelingshoof van die bestuursingrypingseenheid. “Pres. Zuma het die nuwe waarnemende kommissaris gelukgewens en wens hom alles van die beste toe in sy nuwe verantwoordelikheid,” het dr. Bongani Ngqulunga, woordvoerder van die presidensie, gesê.